රාජකීය සිසුවෙකු ඔලිමිපික් වරම් දිනා ගැනීමේ ඓතිහාසික අවස්ථාව උදාවෙලා තිබෙනවා.එය විශාල ආඩම්බරයක්.ලන්ඩන් ඔලිම්පික් උළෙලේදී පෙරැළිකාර ජයග්‍රහනයකට නිලූකට සුභ පැතුම් එක් කරනවා “ යැයි විදුහල්පති උපාලී ගුණසේකර මහතා පැවැසීය.බැඩ්මමින්ටන් ශූර නිලූක කරුණාරත්න මෙහිදී අදහස් දක්වමින් පැවැසූවේ තමා අධ්‍යාපනය ලැබූ පාසලෙන් උපහාර ගෞරව ලැබීම විශාල ශක්තියක්වූ වන බවය.රාජකීය විදුහලට පැමිණෙද්දී එවක විදුහල්පති ගෝමස් මහතා හා වත්මන් විදුහල්පති උපාලී ගුණසේකර මහතා තම ගමන් මගට ආලෝකයක් වූ බව නිලූක සිහිපත් කළේය.“මා ආ ගමන් මග ඉතාම දුෂ්කර එකක්.ඒ සියලු අභියෝගවලට නොසැලී මුහුණදීමට හැකි වූයේ විදුහලෙන් ලැබූ පන්නරය නිසයි.සෑම ජයග්‍රහණයකදීම විදුහලට කීර්තියක් ලබාදීමට හැකිවීම මගේ සතුටයි.උපරිම දක්ෂතා අතර සිටින මා ඔලිම්පික් උළෙලේදී හොදින් ක්‍රීඩා කිරීමට අපේක්ෂා කරනවා“ නිලූක පැවැසීය.මේ උත්සවයේදී නිලූකට රාජකීය විදුහලේ සමරු තිළීණයක්ද විදුහල්පතිතුමා අතින් පිරිනැමුණි.මේ අවස්ථාවට ශ්‍රී ලංකා බැඩ්මින්ටන් සංගමයේ සභාපති පරාක්‍රම බස්නායක මහතා ඇතුලු නිළධාරී පිරිසක්,ආදී රාජකීයන්,ගුරුභවතුන් හා සිසුහූද එක්ව සිටියහ..